Source: https://www.zakopcie.eu/
Timestamp: 2017-08-21 15:48:21+00:00
Document Index: 14486139

Matched Legal Cases: ['§ 117', '§117', '§ 6', '§ 7', '§ 34', '§ 3', '§ 61']

Dňa 13.9.2017 o 16:00 hod. na Obecnom úrade v Zákopčí (v zasadačke) bude JUDr. Peter Strapáč, PhD. vykonávať pre občanov Zákopčia bezplatné právne poradenstvo.
355. výročie prvej písomnej zmienky o obci ZÁKOPČIE (1662 - 2017)
Počiatky trvalého osídlenia chotára terajšej obce kladieme do prvých desaťročí 17. stor., kedy si začali do tej doby voľne kočujúci valasi prebudovávať dočasné koliby, v ktorých sa zdržiavali len časť roka, na trvalé sídla. Prvý písomný záznam o obci sa objavuje pod názvom Zakopcsany v urbári (písomnosti obsahujúcej súpis pozemkového majetku a povinnosti poddaných) feudálneho panstva Strečno z roku 1662. Podľa urbára panstva Budatín z roku 1690 obec založil v roku 1661 palatín František Vešeléni, ktorý "dal kopce porobiť, zaujavše panom budatínskym poddaných od zámku Budatína a privlastnil k svému panství strečenskému od Liskového, Istebného až dolú po Hloužného Mathuša k Dunajovu, hore Rakovkú až na vrch Ochodnice, také vrchom k Blaškovej na Petranky, na vrch Ricku až na Stolečné Slezákové, odtud Dluhú až po Kysucu k Podvysokej. Za timi kopci učinil dedinu ze salaší neslušských vnove, která se menuje Zákopčie." Vznik obce bol aktom, ktorým sa spojilo do jedného administratívneho celku už v tej dobe existujúce samostatné drobné osídlenie voľne rozptýlené v chotári vymedzenom novej obci. Valasi sa v priestore neskoršej obce objavili už v prvých desaťročiach 16. storočia.
VÝZVA na predloženie cenovej ponuky na zateplenie OÚ Zákopčie
V Zákopčí dňa: 17.8.2017
na predloženie cenovej ponuky podľa § 117 zákona č. 343/2015 Z.z. o verejnom obstarávaní v znení neskorších predpisov na uskutočnenie stavebných prác:
„Obecný úrad Zákopčie – Zvyšovanie energetickej účinnosti verejných budov“
Názov, adresa a kontaktné miesto verejného obstarávateľa :
Názov organizácie : Obec Zákopčie
Sídlo organizácie :	Stred 824, 023 11 Zákopčie
DIČ:	2020553337
Bankové spojenie:	Prima banka
Číslo účtu : 5601025003/5600
Meno a priezvisko: Ing. František Hažík
Č. tel.: 0911270159
Zákazka zadávaná podľa §117 zákona č. 343/2015 Z. z. o verejnom obstarávaní
a o zmene a doplnení niektorých zákonov, bez využitia elektronického trhoviska
(ďalej len zákon o VO). Predpokladaná hodnota zákazky je 51 304,89 Eur bez DPH.
Obecný úrad v Zákopčí, Stred 824, 023 11 Zákopčie, okres Čadca
5. Čas trvania zmluvy (zákazky):
Predpokladaný začiatok: september 2017, najneskorší termín ukončenia: október 2017
Tí nájomníci, ktorým končí platnosť nájomného za hrobové miesta 31.12.2017, si prídu na Obecný úrad v Zákopčí (p. Kolosová) pre dodatok k Nájomnej zmluve o ponechaní hrobového miesta a zaplatiť nájomné na ďalších 10 rokov od 1.1.2018.
Nájomca je povinný každú stavebnú úpravu hrobového miesta /napr. obruba, pomník, hrobka/ pred jej začatím oznámiť a realizovať len s písomným súhlasom správcu pohrebiska (OVPS Zákopčie). Na stránke obce si môžete stiahnúť "Žiadosť o povolenie na úpravu hrobového miesta", ktorú doručíte správcovi pohrebiska a ten Vám dá súhlas na úpravu.
Po skončení úprav je nájomca hrobu povinný na svoje náklady terén upraviť a očistiť. Akékoľvek znečistenie alebo poškodenie cintorínskeho majetku, alebo iných hrobov ide na ťarchu nájomcu hrobového miesta. Stavebný odpad, ktorý vznikne v súvislosti s výkonom úprav hrobového miesta je povinný nájomca bezodkladne vyviesť z areálu cintorína na vlastné náklady. Je vyslovene zakázané likvidovať stavebný odpad odpratávaním do kontajnerov nachádzajúcich sa v areáli cintorína.
Materskej školy, Zákopčie 888
Požadované kvalifikačné predpoklady a osobitné kvalifikačné požiadavky (podľa § 6, § 7 a § 34 zákona č. 317/2009 Z. z. o pedagogických zamestnancoch a odborných zamestnancoch)
kvalifikačné predpoklady a osobitné kvalifikačné požiadavky požadované na druh a typ školy ( pre materské školy) podľa vyhlášky Ministerstva školstva SR č. 437/2009 Z. z., ktorou sa ustanovujú kvalifikačné predpoklady a osobitné kvalifikačné predpoklady pre jednotlivé kategórie pedagogických zamestnancov a odborných zamestnancov,
najmenej 5 rokov pedagogickej praxe v zmysle § 3 ods. 5 písm. b) zákona č. 596/2003 Z. z.,
vykonanie I. atestácie alebo jej náhrady podľa § 61 ods. 7 zákona č. 317/2009 Z. z..
Od januára sa vyberá poplatok za kalendárny rok 2017.
Žiadame všetkých čitateľov, ktorí dlhodobo nevracajú knihy, aby tak urobili čo najskôr.
Informácia o prejazdnosti cesty pod hradom Strečno